आरटीई की राशि अटकी, दिसंबर में मिलना थी, 3 दिन में नहीं मिली तो करेंगे आंदोलन
शहर के कई स्कूलों को आरटीई (शिक्षा का अधिकार अधिनियम) की राशि अब तक नहीं मिल पाई है। यह राशि दिसंबर में ही मिलना थी।
ये राशि 2015-16 की है। स्कूल संचालकों ने आरटीई के तहत स्कूलों में बच्चों के नि:शुल्क एडमिशन किए। स्कूल शिक्षा विभाग विभाग ने दिसंबर 2016 तक स्कूल संचालकों के अकाउंट में राशि जारी करने के आदेश जारी किए थे। स्कूल संचालक डीपीसी कार्यालय से लेकर जिला पंचायत सीईओ तक गुहार कर चुके हैं। मप्र प्रांतीय अशासकीय शिक्षण संस्था संघ के जिला संयोजक दीपेश ओझा ने बताया तीन महीने पहले स्कूलों को राशि जारी करने के आदेश हुए थे। इसके बाद ऑडिट आपत्ति की बात कहते हुए राशि जारी नहीं की। तीन दिन में राशि जारी नहीं की तो आंदोलन करना पड़ेगा। डीपीसी राजेंद्र सक्सेना ने बताया 91 फीसदी स्कूलों को तीन करोड़ रुपए बांट दिए हैं। कुछ स्कूल रह गए। इनका भोपाल से निराकरण होगा।
hin_Deva hin_Deva hin_Deva